CELEX: 62008TN0260
Language: sl
Date: 2008-07-03 00:00:00
Title: Zadeva T-260/08: Tožba, vložena 3. julija 2008 – Indo Internacional proti UUNT – Visual (VISUAL MAP)

30.8.2008   
            
            
               SL
            
            
               Uradni list Evropske unije
            
            
               C 223/54
            
         Tožba, vložena 3. julija 2008 – Indo Internacional proti UUNT – Visual (VISUAL MAP)
   (Zadeva T-260/08)
   (2008/C 223/96)
   Jezik, v katerem je bila tožba vložena: angleščina
   Stranke
   
      Tožeča stranka: Indo Internacional, SA (Sant Cugat del Vallės, Španija) (zastopnika: X. Fàbrega Sabaté in M. Curell Aguilà, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Visual SA (Saint Apollinaire, Francija)
   Predlogi tožeče stranke
   
               —
            
            
               Naj se razveljavi odločba prvega odbora za pritožbe Urada za usklajevanje na notranjem trgu (znamke ali modeli) z dne 15. aprila 2008 v zadevi R 700/2007 1; in
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka.
   
      Zadevna znamka Skupnosti: Besedna znamka „VISUAL MAP“ za storitve iz razreda 44 – prijava št. 3932936.
   
      Imetnik znamke ali znaka, navajanega v postopku z ugovorom: Druga stranka pred odborom za pritožbe.
   
      Navajana znamka ali znak: Francoska registracija št. 043 303 854 besedne znamke „VISUAL“ za storitve iz razreda 44.
   
      Odločba oddelka za ugovore: Zavrnitev prijave znamke Skupnosti v celoti.
   
      Odločba odbora za pritožbe: Zavrnitev pritožbe.
   
      Navajani tožbeni razlogi: Kršitev člena 8(1) Uredbe Sveta št. 40/94, ker med nasprotujočima si znamkama ni verjetnosti zmede.